Source: https://www.riigiteataja.ee/akt/28666
Timestamp: 2019-12-15 11:54:14+00:00
Document Index: 2257803

Matched Legal Cases: ['§ 8', '§ 10', '§ 11', '§ 12', '§ 4', '§ 4', '§ 7']

(õ) 13.07.2008 16:30
otsusega nr. 341
(2) Erakond on mittetulundusühing.
1) erakonna kandidaatide esitamine ning valimiskampaania läbiviimine Riigikogu ja kohaliku omavalitsuse volikogude valimistel;
2) erakonna osalemine Riigikogusse valitud erakonnaliikmete kaudu Riigikogu tegevuses; kohaliku omavalitsuse volikogusse valitud erakonnaliikmete kaudu volikogu tegevuses; Riigikogusse ja kohaliku omavalitsuse volikogusse valitud erakonnaliikmete kaudu vastavalt Vabariigi Presidendi valimisel, Vabariigi Valitsuse ja kohaliku omavalitsuse täitevorgani moodustamisel; rahvusvahelises koostöös välisriikide erakondadega.
(2) Kui erakond ei ole Riigikogu kahel järjestikustel valimistel saanud ühtki mandaati, siis kustutatakse erakond registrist ja lõpetatakse erakonna tegevus mittetulundusühingute ja nende liitude seaduses (RT I 1994, 28, 425) sätestatud korras.
(2) Erakonda võetakse kodanik tema isikliku kirjaliku avalduse alusel. Erakonda astumise, sellest lahkumise ja väljaarvamise tingimused ning kord sätestatakse erakonna põhikirjas.
2) riigikontrolör, tema asetäitja ja peakontrolörid;
7) piirivalveametnik ja tegevteenistuses olev piirivalvur.
Erakonna asutamine ja selle tegevuse korraldus
(1) Erakond asutatakse asutamiskoosolekul, kus võetakse vastu otsus erakonna asutamise kohta ja erakonna põhikiri ning valitakse juhatus ja revisjonikomisjon.
(1) Erakonna tegevuse aluseks on asutamiskoosolekul vastuvõetud ja ettenähtud korras registreeritud põhikiri.
(2) Erakonna põhikirjale kohaldatakse mittetulundusühingute ja nende liitude seaduses põhikirjale sätestatud nõudeid.
§ 8. Registreerimisavaldus
(1) Erakonna põhikirja registreerimiseks esitatakse registreerimisavaldus Vabariigi Valitsuse poolt volitatud riigiasutusele. Avalduses märgitakse erakonna juhatuse asukoht (aadress) ja telefon.
(2) Registreerimisavaldusele lisatakse:
1) juhatuse volitatud liikmete poolt allakirjutatud põhikiri ja programm;
2) asutamiskoosoleku protokolli ärakiri, milles on märgitud erakonna asutamise aeg ja koht, koosolekust osavõtnute ja erakonna asutamise poolt hääletanute arv;
3) erakonna liikmete nimekiri;
4) erakonna sümboolika näidis või kavand, kui need on põhikirjas ette nähtud.
(1) Erakonna põhikirja, selle muutmise ja täiendamise registreerimise otsustamine, registreerimisega viivitamise või registreerimisest keeldumise peale kaebuse esitamine ja läbivaatamine ning erakondade registri pidamine toimub mittetulundusühingute ja nende liitude seaduses sätestatud korras.
§ 10. Erakonna vara ja piirangud erakonna finantseerimisel
(1) Erakonna varaliste suhete piiritlemine ning kontroll erakonna finantsmajandusliku tegevuse üle toimub seaduses sätestatud korras.
(2) Erakonnal on õigus omada oma põhikirjaliste eesmärkide saavutamiseks vallas- ja kinnisvara.
(3) Riigivõimu- ja kohaliku omavalitsuse organid, riigi- või munitsipaalomandil põhinevad ettevõtted, asutused või organisatsioonid ei või finantseerida erakonda ega selle struktuuriüksust. Käesoleva seaduse §-s 11 sätestatud tingimusele vastaval erakonnal on õigus saada nimetatud paragrahvis ettenähtud eraldisi riigieelarvest.
(4) Erakond ei või vastu võtta raha ega muud vara välisriigi riigivõimu või kohaliku omavalitsuse organilt, välisriigi riigi-või munitsipaalomandil põhinevalt ettevõttelt, asutuselt või organisatsioonilt. Välisriigi erakonnalt või välisriigi muudest allikatest laekunud varadest ja rahalistest toetustest ning nende päritolust on erakond kohustatud ühe nädala jooksul teatama erakonna põhikirja registreerinud riigiasutusele.
(5) Riigikogu või kohaliku omavalitsuse volikogu valimisteks tehtud kulutustest esitab erakond Vabariigi Valimiskomisjonile hiljemalt ühe kuu jooksul pärast valimiste toimumist aruande, milles märgitakse annetused ja annetajad. Vabariigi Valimiskomisjonis aruannete alusel tehtud kokkuvõte on avalik.
§ 11. Eraldised riigieelarvest
(1) Riigikogus esindatud erakonnal on õigus eraldisele riigieelarvest. Erakonnale eraldatakse iga aasta kohta proportsionaalselt Riigikogu valimistel saadud kohtade arvule summa, mis sätestatakse igal aastal riigieelarves või lisaeelarvetes.
(2) Erakonnale eraldatav summa kantakse erakonna arvele erakonna põhikirja registreerinud riigiasutuse kaudu.
§ 12. Erakonna vastutus ja seaduslikkuse tagamine, tema reorganiseerimine ja tegevuse lõpetamine
(1) Erakonna vastutus, tema tegevuse seaduslikkuse tagamine, erakonna tegevuse peale kaebamine või erakonna tegevuse kohtulik peatamine või lõpetamine toimub mittetulundusühingute ja nende liitude seaduses sätestatud korras.
(2) Erakonna reorganiseerimine või tegevuse lõpetamine toimub mittetulundusühingute ja nende liitude seaduses sätestatud korras.
(1) Enne käesoleva seaduse jõustumist Eesti NSV seaduse "Kodanike ühenduste kohta" (ENSV Teataja 1989, 18, 225; 1990, 17, 269; RT 1993, 6, 96) alusel registreeritud erakonnad (parteid) viivad vajadusel oma põhikirja ja programmi vastavusse käesoleva seadusega ning esitavad need Vabariigi Valitsusele hiljemalt 1994. aasta 1. detsembriks.
(2) Kuni VIII Riigikogu valimisteni võib erakondi asutada ja nende põhikirjad registreeritakse, kui neil on vähemalt 200 liiget.
Muudetakse järgmisi seadusi:
1) politseiseaduse (RT 1990, 10, 113; 1991, 10, 152; RT I 1993, 20, 355) § 4 5. lõige muudetakse ja sõnastatakse järgmiselt:
"(5) Politseiametnik ei või olla erakonna (partei) liige ja osa võtta tegevusest, mis on vastuolus politseiametniku ametivandega. Teenistusülesannete täitmisel on politseiametnik sõltumatu poliitilistest mõjudest.";
2) kohtuniku staatuse seaduse (RT 1991, 38, 473; 1993, 1, 2; RT I 1993, 24, 429; 1994, 13, 234;) § 4 2. lõike punkt 2 muudetakse ja sõnastatakse järgmiselt:
"2) olla erakonna (partei) liige ja osa võtta tegevusest, mis on vastuolus kohtuniku ametitõotusega;";
3) prokuratuuri seaduse (RT 1993, 11, 184; RT I 1994, 10, 134; 16, 290) § 7 3. lõike punkt 2 muudetakse ja sõnastatakse järgmiselt:
"2) olla erakonna (partei) liige ja osa võtta tegevusest, mis on vastuolus prokuröri kutse-eetikaga;".